เทนนิสจัดใหญ่ ศึก เวิลด์จูเนียร์ ทีม คอมแพ็ตติชั่น 2018
สมาคมกีฬาเทนนิสฯจัดศึกใหญ่ ไอทีเอฟ เวิลด์ จูเนียร์ ทีม คอมเพ็ตติชั่น 2018 โซนเอเชีย/ โอเชียเนีย ที่ศูนย์พัฒนากีฬาเทนนิสแห่งชาติ ทีมชาย ชิงชัยวันที่ 26-31 มี.ค. ขณะที่ทีมหญิงประชันฝีมือวันที่ 2-7 เม.ย. บิ๊กเอ๋ กิตตน์สมบัติ เอื้อมมงคล นายกสมาคมกีฬาเทนนิสฯ ตั้งเป้าติดท็อป 4 ของเอเชีย ซิวโควตาลุยชิงแชมป์โลก,วันที่ 23 มี.ค.61 บิ๊กเอ๋ นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศ ไทยฯ เปิดเผยว่า สมาคมกีฬาเทนนิสฯได้รับเกียรติจากสหพันธ์เทนนิสนานาชาติ (ไอทีเอฟ) ให้เป็นเจ้าภาพการแข่งขันเทนนิสเยาวชน รุ่นอายุไม่เกิน 14 ปี รายการ ไอทีเอฟ เวิลด์ จูเนียร์ ทีม คอมเพ็ตติชั่น 2018 หรือรอบคัดเลือก โซนเอเชีย/โอเชียเนีย ประเภททีมเยาวชนชาย ช่วงวันที่ 26-31 มี.ค.นี้ ต่อด้วยประเภททีมเยาวชนหญิง ช่วงวันที่ 2-7 เม.ย. จัดที่ศูนย์พัฒนากีฬาเทนนิสแห่งชาติ เมืองทองธานี ทั้ง 2 รายการ ซึ่งแต่ละรายการมีนักกีฬาจาก 16 ประเทศ เข้าร่วม และวันที่ 25 มี.ค. จะมีพิธีเปิดการแข่งขัน มีการประชุมกัปตันทีมและจับสลากแบ่งสายการแข่งขันเป็น 4 กลุ่ม กลุ่มละ 4 ทีม เพื่อคัดเลือกอันดับ 1 และ 2 ของแต่ละกลุ่ม ผ่านเข้าสู่รอบก่อน รองชนะเลิศต่อไป,ตอนนี้ประเทศไทย โดยสมาคมกีฬาเทนนิสฯ มีความพร้อมเต็มที่ในการเป็นเจ้าภาพ โดยเมื่อ 2 ปีก่อน ไทยก็เคยเป็นเจ้าภาพรายการนี้ และได้รับคำชมอย่าง มากจากชาติต่างๆ ทำให้ไอทีเอฟมอบหมายให้เราเป็นเจ้าภาพอีกครั้ง ซึ่งไทยถือว่าเป็นศูนย์กลางเทนนิส ในย่านนี้ รวมทั้งมีสถานที่พัก การเดินทาง อาหารการกิน พร้อมรองรับนักกีฬาเต็มที่ อีกทั้งด้วยศักยภาพของบุคลากร ทั้งเจ้าหน้าที่และผู้ตัดสิน เชื่อว่าจะทำให้ชาติที่เข้าร่วมแข่งขันครั้งนี้เกิดความประทับใจได้อย่างแน่นอน บิ๊กเอ๋กล่าว,สำหรับทัวร์นาเมนต์นี้ จะเป็นการคัดเลือก 4 ทีมที่จะได้โควตาของโซนเอเชีย/โอเชียเนีย ผ่านเข้าสู่การแข่งขันเทนนิสเยาวชน ไอทีเอฟ เวิลด์ จูเนียร์ เทนนิส ไฟนอลส์ 2018 หรือรอบสุดท้ายของโลก ที่ประเทศสาธารณรัฐเช็ก ในช่วงเดือน ส.ค. ที่จะถึง ในส่วนของนักหวดไทย รุ่นอายุไม่เกิน 14 ปี ชุดนี้ ได้แก่ ศิวณัฏฐ์ อุ้ยตยะกุล, ธนภัทร นิรันดร, ศุภวัฒน์ แซ่อุ้ย และนักกีฬาสำรอง รชตะ ธรรมเจริญสถิต โดยมี โค้ชก้อง นายนิติ วังปรีชา เป็นหัวหน้าผู้ฝึกสอน, นายสุขุม กิจวิจารณ์ ผู้ช่วยผู้ฝึกสอน ขณะที่ทีมหญิง ได้แก่ สลักทิพย์ อุ่นเมือง, กฤติกา แอบเอี่ยม, ลัลนา ธาราฤดี และนักกีฬาสำรอง วิจิตราภรณ์ วิมุกตานนท์ โดยมี โค้ชต้น นายเฉลิมศักดิ์ แสนเสน่ห์ เป็นหัวหน้าผู้ฝึกสอน,เป้าหมายของไทยคือ พยายามติดอันดับ 1 ใน 4 ทีมสุดท้าย พร้อมกับคว้าโควตาไปร่วมการแข่งขัน ไอทีเอฟ เวิลด์ จูเนียร์ เทนนิส ไฟนอลส์ 2018 ให้ได้ ทั้งประเภททีมเยาวชนชายและทีมเยาวชนหญิง เพราะวงการหวดลูกสักหลาดไทยถือว่าทำผลงานได้ดีอย่างต่อเนื่องในระดับภูมิภาค อย่างไรก็ตาม เชื่อมั่นว่านักหวดเยาวชนไทยชุดนี้ที่ได้มีการคัดเลือกกันอย่างเข้มข้นจนได้เป็นตัวแทนทีมชาติจะสร้างผลงานได้ดีตามเป้าหมายอย่างแน่นอน,สำหรับนักเทนนิส 16 ประเทศ ซึ่งเป็นทีมที่อยู่ในระดับดิวิชั่น 1 ที่เข้าร่วมการแข่งขัน มีดังนี้ ทีมเยาวชนชาย ประกอบด้วย ญี่ปุ่น, ออสเตรเลีย, นิวซีแลนด์, ฮ่องกง, จีน, อินเดีย, เกาหลีใต้, ไต้หวัน, ซีเรีย, อินโดนีเซีย, เลบานอน, อุซเบกิสถาน, คาซัคสถาน, ไทยและศรีลังกากับกาตาร์ ซึ่ง 2 ประเทศนี้ ได้แข่งขันคัดเลือกเลื่อนชั้นขึ้นมาจากดิวิชั่น 2 ส่วนทีมเยาวชนหญิง ประกอบด้วย ญี่ปุ่น, ออสเตรเลีย, นิวซีแลนด์, ฮ่องกง, จีน, อินเดีย, เกาหลีใต้, ไต้หวัน, อินโดนีเซีย, อุซเบกิสถาน, คาซัคสถาน, ไทย, ศรีลังกา, ฟิลิปปินส์และมาเลเซียกับเลบานอน ซึ่ง 2 ประเทศนี้ ได้แข่งขันคัดเลือกเลื่อนชั้นขึ้นมาจากดิวิชั่น 2
สมาคมกีฬาเทนนิสฯจัดศึกใหญ่ ไอทีเอฟ เวิลด์ จูเนียร์ ทีม คอมเพ็ตติชั่น 2018 โซนเอเชีย/ โอเชียเนีย ที่ศูนย์พัฒนากีฬาเทนนิสแห่งชาติ ทีมชาย ชิงชัยวันที่ 26-31 มี.ค.นี้
บิ๊กเอ๋,กิตตน์สมบัติ เอื้อมมงคล,เทนนิส,สมาคมกีฬาเทนนิส